

П О К А Н А

УНИВЕРСИТЕТСКА МНОГОПРОФИЛНА БОЛНИЦА ЗА АКТИВНО ЛЕЧЕНИЕ „СВ. ИВАН РИЛСКИ“ ЕАД гр. София, бул. „Акад. Иван Гешов“ № 15, на основание т.4 от приложение № 3 към чл 13б „Правила за избор на изпълнител за предоставяне на финансови услуги от кредитни или финансови институции“ от „Правилник за реда за упражняване правата на държавата в търговските дружества с държавно участие в капитала“ публикувани в ДВ, бр.49 от 2013г. и на Заповед № 246/17.09.2015 г. на Изпълнителния Директор на болницата

КАНИ

Заинтересованите кредитни или финансови институции по смисъла на Закона за кредитните институции на Република България да представят оферти за комплексно банково обслужване на стопанската дейност на УМБАЛ „Св. Иван Рилски“ ЕАД гр. София за срок **от една година.**

**Вид и характеристика на банковите услуги:**

* обслужване на разплащателни сметки;
* касови операции;
* междубанкови и вътрешнобанкови преводи /в това число и трудовите възнаграждения на служителите на болницата;
* пласиране на свободни парични следства на депозитни или други банкови сметки;
* финансиране – оборотни и инвестиционни кредити

**Критерии за избор на оферта** – икономически най-изгодната оферта, определена въз основа на комплексна оценка

**І. Показатели, относителната им тежест и методика за оценка на офертите**

Комплексната оценка /Ко/ се изчислява по формулата **Ко= Пн\*0,40 + Пк\*0,60**, където:

**Пн** - неколичествени показатели. Техният сбор е с фиксирана максимална стойност на относително тегло от общата оценка на офертата - 40%;

**Пк** - количествени показатели. Техният сбор е с фиксирана максимална стойност на относително тегло от общата оценка на офертата - 60%.

1. **Неколичествени показатели и техните максимални стойности:**

**Пн = Пн1 + Пн2 + Пн3 + Пн4**, където:

**1.1.** **Пн1** – Лиценза на кредитната или финансова институция по смисъла на Закона за кредитните институции да съдържа миниминимум следните дейности:

1.1.1. Публично привличане на влогове или други възстановими средства и предоставяне на кредити или друго финансиране за своя сметка и на собствен риск;

1.1.2. Извършване на услуги по парични преводи, а след 1 ноември 2009г. – извършване на платежни услуги по смисъла на Закона за платежните услуги и платежните системи;

1.1.3. Издаване и администриране на други средства за плащане /платежни карти, пътнически чекове и кредитни писма/, доколкото тази дейност не е обхваната от т.2;

1.1.4. Дейност като депозитарна и попечителска институция;

1.1.5. Финансов лизинг;

1.1.6. Гаранционни сделки;

1.1.7. Търгуване за собствена сметка или засметка на клиенти с:

а/ инструменти на паричния пазар – чекове, менителници, депозитни сертификати и други, извън случаите по т.9;

б/ чуждестранна валута и благородни метали;

в/ финансови фючърси, опции, инструменти, свързани с валутни курсове и лихвени проценти, както и други деривативни енструменти, извън случаите по т.9;

1.1.8. Търгуване за собствена сметка или за сметка на клиента с прехвърляеми ценни книжа, участие в емисии на ценни книжа, както и други услуги и дейности по чл.5, ал.2 и 3 от Закона за пазарите на финансови инструменти;

1.1.9. Парично брокерство;

1.1.10. Придобиване на вземания, произтичащи от доставка на стоки или предоставяне на услуги /факторинг/;

1.1.11. Събиране, предоставяне на информация и референции относно кредитоспособността на клиентите.

Максималният брой точки за показателя **Пн1** е **30 точки**. (Показателят е необходим за запознаване с номенклатурата от услуги на финансовата институция.)

* 1. **Пн2** – Видове банкови услуги и справки, които предлага програмата за електронно банкиране – **25 точки**. (Показателят е необходим за запознаване с функционалните възможности на програмата.)
  2. **Пн3** - рейтинг на кредитната или банкова институция, кандидатстваща по настоящата покана, излъчен от една от следните рейтингови агенции: Moody”s; S&P; Fitch или DBRS - **30 точки**; (Показателят е необходим за запознаване с рейтинга на финансовата институция излъчен от международна рейтингова агенция.)

**1.4. Пн4** - развитие на клоновата мрежа в страната /брой клонове, офиси и отдалечени работни места/ - **25 точки**.

**1.5.** **Пн5** - срок за обслужване на плащанията /времето необходимо за обслужване на петдесет броя нареждания на хартиен носител/- **20 точки**.

**1.6.** **Пн6** - надеждност на платформата за интернет банкиране - **20 точки**.

Максимална стойност на неколичествените показатели – **150 точки**.

Най-високата оценка по всеки от показателите получава максимален брой точки. Всяка следваща оценка получава две точки по-малко от предходната.

**2.Количествени показатели и техните максимални стойности:**

2.1. **Пк1** - такса вноска на каса в лева – **6 точки**.

2.2. **Пк2** - минимален размер на вноска в лева неподлежаща на такса по т.1 – **6 точки**;

2.3. **Пк3** – такса месечно обслужване по разплащателна сметка в лева – **6 точки**;

2.4. **Пк4** – възможност за получаване на извлечение по електронен **канал – 6 точки;**

**2.5. Пк5 – годишна лихва по разплащателна сметка в лева – 14** точки;

2.6. **Пк6** – такса за изходящ превод в лева по БИСЕРА /на хартиен носител/ - **7 точки**;

2.7. **Пк7** – такса за изходящ превод в лева по БИСЕРА /чрез електронен канал/ - **13 точки**;

2.8. **Пк8** – такса за масов превод на заплати в лева по БИСЕРА /на хартиен носител/ - **7 точки**;

2.9. **Пк9** – такса за масов превод на заплати в лева по БИСЕРА /чрез електронен канал/ - **13 точки**;

2.10. **Пк10** – такса изходящ превод в лева по РИНГС /на хартиен носител/ - **6 точки**;

2.11. **Пк11** – такса изходящ превод в лева по РИНГС /чрез електронен канал/ - **7 точки**;

2.12. **Пк12** – такса за вътрешнобанков превод в лева /на хатриен носител/ – **7 точки**;

2.13. **Пк13** – такса за вътрешнобанков превод в лева/ чрез електронен канал/ - **12 точки**;

2.14. **Пк14** – такса за вътрешнобанков превод на заплати в лева /на хатриен носител/ – **7 точки**;

2.15. **Пк15** – такса за вътрешнобанков превод на заплати в лева/ чрез електронен канал/ - **12 точки**;

2.16. **Пк16** – такса електронно банкиране /независимо от броя на използваните сметки/ – **8 точки**;

2.17. **Пк17** – годишен лихвен процент по месечен депозит в лева, формиращ се като функция /процент/ от СОФИБОР при потребност от ползване на тази услуга. /Очакваме в ценовата листа да бъде посочен процент от СОФИБОР, на базата на който да се определя лихвения процент по месечен депозит в лева при запитване от Възложителя в който и да е момент през едногодишния договор/ – **13 точки**.

Максималнастойност на количествените показатели – **150 точки**.

Точките са относими към разпоредбите посочени в чл.2.2.2 букви А и Б от Приложение № 3 към чл. 13 б, ПМС 127/2013г.

Най-високата оценка по всеки от показателите получава максимален брой точки. Всяка следваща оценка получава една точка по-малко от предходната.

След остойностяване на Комплексните оценки и подреждането им в низходящ ред, ще бъдат излъчени първите пет участника с най-високи оценки за сключване на едногодишни договори за банково обслужване на УМБАЛ „Св. Иван Рилски” ЕАД, гр. София.

**3. Изисквания към кандидатите:**

Да бъде представена оферта за изпълнение на заявения в поканата предмет на услугата. Офертата е необходимо да съдържа:

3.1. Списък на документите в офертата

3.2. Доказателства удостоверяващи актуално състояние или еквивалент.

3.3. Копие на Лиценз на БНБ за извършване на банкова дейност съгласно Закона за кредитните институции, включващ поне дейностите изброени с поредни номера от 1 до 11 към показател **Пн1 в т.1** от настоящата покана.

3.4. Ценово предложение – по образец;

3.5. Декларация по чл. 47, ал.9, от Закона за обществени поръчки по образец

Срок за представяне на оферти: до 16.30 часа на десетия работен ден от датата на публикуване на поканата – 05.10.2015г.

Място за представяне на оферти: в деловодството на УМБАЛ „Св. Иван Рилски” ЕАД, гр. София, бул. „Акад. Иван Гешев” № 15.

Отварянето на офертите ще се осъществи на 20.10.2015г. в сградата на болницата, от 9,00 часа

Допълнителна информация и документация за участие свързани с поканата могат да бъдат получени на интернет адреса на болницата: www.rilski.com . За контакт : Недялко Стефанов тел. 0887238128.

Приложение:

1. Списък на документите
2. Декларация по чл. 47, ал.9, от Закона за обществени поръчки
3. Ценова оферта.

ИЗПЪЛНИТЕЛЕН ДИРЕКТОР: (п)

Д-Р МАРИЕТА РАЙКОВА